**Njoftim për konsultimin publik, lidhur me projektvendimin:**

## **PËR**

**SHPALLJEN E TERRITORIT “BREDHI I DRENOVËS - SINICË” PEIZAZH I MBROJTUR**

Qëllimi i këtij projektvendimi është miratimi për shpalljen e ekosistemit natyror “Bredhi i Drenovës-Sinicë”, Peizazh i Mbrojtur, kategoria e V-të e zonave të mbrojtura me sipërfaqe prej 2065,78 ha, i krijuar nga bashkimi i ish-Parkut Kombëtar (PK) “Bredhi i Drenovës” dhe zonës pyjore pa status përreth Sinicës, mbështetur në vlerat natyrore, të biodivesitetit, të mbulesës vegjetative, vlerat biologjike, kulturore, historike e trashëgimore, që ka në tërësi ky ekosistem natyror.

Duke qenë se jemi në kushtet se Parku Kombëtar “Bredhi i Drenovës” është shpallur me Vendimin e Këshillit të Ministrave nr. 96, datë 21.11.1966 “Shpalljen Park Kombëtar” nuk është me përputhje me parashikimet e ligjit *Nr. 81/2017 “Për zonat e mbrojtura*” dhe ndryshimet që ka pësuar lidhur me parashikimin e elementeve tekniko formale të kategorisë së peizazhit.

Po ashtu, me ndryshimet e fundit që ka pësuar ligji *Nr. 81/2017 “Për zonat e mbrojtura*” është parashikuar që kategoria e peizazhit të mbrojtur krijon mundësi për zhvillime bashkëkohore si veprimtari turistike/agroturistike apo veprimtari të tjera ekonomike të qëndrueshme, miqësore me biodiversitetin.

Për sa vijon janë përcaktuar kriteret dhe treguesit natyror të biodiversitetit për peizazhin e mbrojtur, duke u mbështetur në objektivat kryesore që synohen të arrihen, si dhe në përcaktimin e ekosistemeve, habitateve dhe llojeve të florës dhe faunës së egër me status mbrojtjeje.

Qëllimi i këtij projektvendimi është gjithashtu përcaktimi i tipologjisë së veprimtarive të lejuara dhe të ndaluara për sa është e mundur për zhvillime bashkohore në peizazhet natyrore, si veprimtari turistike/agroturistike apo veprimtari të tjera ekonomike të qëndrueshme, miqësore me biodiversitetin.

Palët e interesuara janë të ftuar për të paraqitur komentet dhe rekomandimet e tyre për këtë projektvendim, brenda 20 ditëve pune nga data e shpalljes së këtij njoftimi, në adresën e email-it: [Elisa.Trezhnjeva@turizmi.gov.al](mailto:Elisa.Trezhnjeva@turizmi.gov.al)

Më poshtë gjendet linku i publikimit për :

1. Për shpalljen e territorit “Bredhi i Drenoves -Sinice” Peisazh i mbrojtur.
2. Relacioni

Linkuhttp: <http://10.253.31.44/PublicReports/Details/757>